AIŠKINAMASIS RAŠTAS

Dėl viešosios įstaigos Dubingių pilies fondo steigimo ir savivaldybės finansinio turto investavimo

1. **Parengto tarybos sprendimo projekto tikslai ir uždaviniai:**

Viešosios įstaigos Dubingių pilies fondo iniciatyvinė grupė (Maciej Radziwill, Vydas Dolinskas, Virginija Dunauskienė, Albinas Kuncevičius, VšĮ „Aurelijos ir Aurelijaus Rusteikų fondas“, Vaidutė Navickaitė-Šakėnienė, Laimonas Skibarka, Eglė Ulienė) kreipėsi į Molėtų rajono savivaldybę, kviesdami kartu steigti viešąją įstaigą Dubingių pilies fondą (toliau – Fondas). Pagrindinis Fondo steigimo tikslas – iš paramos gautų lėšų atkurti Dubingių pilį ir šviesti visuomenę apie Dubingių pilį, Radvilų giminę, Fondo veiklą.

Pagrindiniai Fondo įstatuose numatyti veiklos tikslai:

* atkurti Dubingių pilį, siekiant išsaugoti kultūros paveldo objektą;
* remti Dubingių pilies atkūrimą;
* edukuoti ir įtraukti Dubingių ir jo regiono bendruomenę į Dubingių pilies atkūrimo projektą, siekiant didinti visuomenės patriotizmą ir tautinę savivertę;
* viešinti projektus, veiklas ir iniciatyvas apie Dubingių pilies atkūrimą bei atkurtą Dubingių pilį ir Dubingių miestelį ir su jais susijusias veiklas, projektus bei inciatyvas;
* siekti ir remti, kad atkurta Dubingių pilis ir joje planuojamas įkurti muziejus veiktų kaip svarbus lietuvių tautos valstybingumo, istorijos, kultūros, švietimo ir meno centras;
* bendradarbiauti su akademinėmis institucijomis, siekiant šviesti visuomenę apie Radvilų giminę ir jos indėlį Dubingių ir Lietuvos istorijoje ir kultūroje;

Parengto projekto tikslas – dalyvauti steigiant Fondą.

1. **Siūlomos teisinio reguliavimo nuostatos:**

Sprendimu teisinio reguliavimo nuostatos nėra nustatomos.

1. **Laukiami rezultatai:**

Savivaldybė taps viena iš Fondo steigėjų.

1. **Lėšų poreikis ir jų šaltiniai:**

Turtinis įnašas 100 eurų.

**Kiti sprendimui priimti reikalingi pagrindimai, skaičiavimai ar paaiškinimai**

Molėtų rajono savivaldybės mero 2024 m. balandžio 16 d. raštas Nr. B88-13 „Dėl Pasiūlymo investuoti Molėtų rajono savivaldybės turtą į viešąją įstaigą Dubingių pilies fondą ekonominio ir socialinio pagrindimo“.